A 2012-es férfi kézilabda-Európa-bajnokságot 2012. január 15. és január 29. között rendezték meg Szerbiában. A címvédő a francia válogatott volt. Az Európa-bajnokság első három helyezett csapata, a már kvalifikált Spanyolország és Franciaország kivételével, indulási jogot szerzett a 2013-as férfi kézilabda-világbajnokságra. Magyarország a C csoportban szerepelt, ahonnan csoportmásodikként jutott a középdöntőbe. A válogatott a középdöntőben a csoportjában a negyedik helyen végzett, összesítésben az Eb nyolcadik helyén zárt. A tornát Dánia nyerte, története során másodszor.